《舟入石湖烟雨成汛》
明代·皇甫濂

烟色含微雨，秋声起暮涛。
水行天共远，云触岫同高。
小泛随渔笠，闲情寄野醪。
无令怀往事，翻益思偏劳。

作者简介：（1508—1564）明苏州长洲人，字子约，号理山。皇甫录第四子。嘉靖二十三年进士。初授工部都水主事，母丧除，起故官，谪河南布政司理问，终兴化同知。好学工诗。有《逸民传》、《水部集》。